Xavier Ribalta

Xavier Ribalta nado en Tàrrega, na provincia de Lleida, en 1943, é un músico catalán.

Traxectoria
É fillo dunha familia de fortes vencellos coa terra e mais co catalanismo. Estas raíces estarán presentes sempre na súa forma de compor e de interpretar.

O seu nome é un dos primeiros que conforman a Nova Cançó, pero desde os seus inicios segue un camiño independente, persoal e comprometido que o levará a un autoexilio por non poder traballar no seu país. En 1968 é multado e prohíbeselle cantar en todo o territorio español, prohibición que seguirá vixente ata o ano 1975.

A obra de Xavier Ribalta personifica a orientación máis xenuína da Cançó Catalá. A riqueza musical das súas composicións, valoradas en todo o mundo, o rigor na elección dos poetas musicados e a forza da interpretación son as súas armas principais. No fondo prevalece un aire épico, convertido en partitura que sae dunha voz profunda e chea, sempre á procura da ancha expansión do "vento libre" como dixera Rafael Alberti.

Categoría:Nados en Tàrrega
Categoría:Nados en 1943
Categoría:Cantantes de Cataluña
Categoría:Músicos de España